For Whom the Bell Tolls (Vir wie die klok lui) is 'n roman gepubliseer in 1940, geskryf deur Ernest Hemingway.
Die boek vertel die verhaal van Robert Jordan, 'n jong Amerikaanse plofstofkenner wat as lid van die Internasionale Brigades diens doen by 'n antifasistiese guerrilla-eenheid in die berge tydens die Spaanse Burgeroorlog. Saam moet hulle 'n brug opblaas om 'n aanval op Segovia te laat slaag. Jordan word tydens die missie verlief op Maria, 'n meisie wat haar ouers verloor het in die oorlog.
Belangrike temas in die boek is die verskrikking van die moderne oorlogsvoering, eer, dood en selfmoord. Die missie kan die beste omskryf word as 'n selfmoordsending. Die lede van die guerrilla groep word gekonfronteer met anonieme vyande in vliegtuie en tenks.
Die boek bevat outobiografiese gedeeltes: in 1937 en 1938 reis Hemingway vier keer na Spanje om as korrespondent vir die North American Newspaper Alliance (NANA) oor die burgeroorlog verslag te doen. Die hoofkarakter baseer hy waarskynlik op Robert Hale Merriman, 'n Amerikaner wat in 1938 in Spanje gesneuwel het. Merriman was 'n kennis van Hemingway. Net soos Merriman is sy romanheld Robert Jordan 'n kollege dosent in die Verenigde State en 'n vrywilliger wat veg aan die kant van die republikeine; en net soos Merriman verdwyn hy aan die einde van die oorlog agter vyandige linies. Hemingway bring ook 'n deel van sy eie familie geskiedenis in die verhaal en in die hoofkarakter, wanneer Jordan aan die einde van die boek terug dink aan die selfmoord van sy vader.
Hemingway het die boek in 1939 in Kuba en Key West in Florida geskryf. Dit is in 1940 uitgegee. In 1943, toe die VSA betrokke was in die Tweede Wêreldoorlog, is dit verfilm deur Sam Wood met Gary Cooper as Robert Jordan en Ingrid Bergman as Maria.
Vir wie die klok lui word algemeen beskou as deel van die wêreld literatuur en is in 1999 opgeneem in Le Monde se 100 boeke van die eeu se lys.
Ontsluit van "https://af.wikipedia.org/w/index.php?title=For_Whom_the_Bell_Tolls&oldid=2002362"
Die bladsy is laas op 17 Junie 2019 om 14:55 bygewerk.